آوروپا بیرلیگینده بیر نئچه عضو اؤلکه‌نین ایکی طرف‌لی مسئله‌سی تورکیه-آوروپا بیرلیگی علاقه‌لرینه مانع اولماما‌لی‌دیر.
جمهور باشقانی رجب طیب اردوغان بونو رسمی سفرده اولدوغو ماجاریستاندا باش ناظیر ویکتور اوربان ایله بیرگه مطبوعات کنفرانسیندا دئییب.
ماجاریستانین تورکیه-‌نین آوروپا بیرلیگینه عضولوک پروسه سینده گؤستردیگی دستکی‌نین اهمیت‌لی اولدوغونو قئید ائدن اردوغان دئییب: "حقیقتا جناب باش ناظیرین بو موضوع داکی دستکینه هر زامان اوچون میننتدارام، بونو خصوصیله ایفاده ائتمک ایستییرم. آوروپا بیرلیگی‌نین سون دؤورده اؤلکه‌میزه قارشی اورتایا قویدوغو موضع یاپیجی ئییل. بیر نئچه عضو اؤلکه‌نین ایکی طرف‌لی مسئله‌سی تورکیه-آوروپا بیرلیگی علاقه‌لرینه مانع اولماما‌لی‌دیر. بیرلیگ بو موضعی ایله اساساً اؤز ماراق‌لارینا دا ضرر وئریر. تورکیه-‌نین تام حقوقلو عضو‌لوگونون اتفاقا تحفه‌سی لاییق‌لی شکیلده باشا دوشولمه‌لی‌دیر".
بعضی ایستراتژی طرفداش‌لارین ترور تشکیلات‌لاری‌نین باشچی‌لاری ایله گؤروش کئچیرمه‌لریندن، هم رای‌لیک ائتمه‌لریندن کدرلندیک‌لرینی دیله گتیرن اردوغان "ترورون و ترورچونون یاخشی‌سی، "منیمکی، سنینکی" آنلاییشی اولماز. ترورلا موباریزه آپاریلا‌جاقسا بو موضوع دا قرارلی موضع اورتایا قویولما‌لی‌دیر" دئییب.
پرزیدنت اردوغان ویشه گراد دؤردلوگو ایله علاقه‌لری داها دا اینکیشاف ائتدیرمکده قرارلی اولدوق‌لارینا ایشاره ائده‌رک، باش ناظیر اوربانا تورکیه سلاح‌لی قوه‌لری طرفیندن سوریه-ده فرات چایی‌نین دوغوسوندا کئچیریلن "باریش  چشمه‌سی" حرکاتینا وئردیگی دستکیه گؤره ده تشککورونو بیلدیریب.
